Üldkohtu (kolmas koda) 5. septembri 2012. aasta määrus – Farage vs. parlament ja Buzek
(kohtuasi T‑564/11)
Institutsiooniline õigus – Euroopa Parlamendi presidendi otsus, millega määratakse Euroopa Parlamendi liikmele sanktsioon jätta ta kümneks päevaks ilma päevaraha saamise õigusest – Euroopa Parlamendi õiguskomisjoni otsus, millega tunnistatakse vastuvõetamatuks parlamendiliikme taotlus tema parlamendiliikme puutumatuse kaitsmiseks – Üldkohtu pädevuse ilmselge puudumine – Ilmselge vastuvõetamatus
1.                     Tühistamishagi – Liidu kohtu pädevus – Hagi vaidlustatud otsuse vastuvõtmiseks pädeva institutsiooni organi vastu – Vastuvõetamatus – Hagi tuleb esitada akti vastu võtnud institutsiooni vastu (ELTL artikkel 263) (vt punkt 18)
2.                     Tühistamishagi – Tähtaeg – Avalik huvi – Liidu kohtu kontroll omal algatusel – Hilinenult esitatud hagi – Aegumine (ELTL artikli 263 kuues lõik) (vt punktid 20–23)
3.                     Tühistamishagi – Vaidlustatavad aktid – Mõiste – Siduvate õiguslike tagajärgedega aktid – Parlamendi otsus puutumatuse kaitsmise kohta, mis tehti pärast asjassepuutuva saadiku taotlust – Otsus, mis ei ole siseriiklikele kohtutele siduv – Hagi vastuvõetamatus (ELTL artikkel 263) (vt punktid 27 ja 28)
Ese
Nõue tühistada esiteks Euroopa Parlamendi presidendi 2. märtsi 2010. aasta otsus, millega määrati hagejale sanktsioon jätta ta kümneks päevaks ilma päevaraha saamise õigusest; teiseks Euroopa Parlamendi büroo 24. märtsi 2010. aasta otsus, millega kinnitatakse eespool viidatud Euroopa Parlamendi presidendi otsust; kolmandaks Euroopa Parlamendi õiguskomisjoni otsus, millega tunnistati vastuvõetamatuks hageja taotlus tema puutumatuse kaitsmiseks, ja neljandaks Euroopa Parlamendi otsus, mida ei ole rohkem täpsustatud.
Resolutsioon
1.
Jätta hagi rahuldamata.
2.
Mõista Euroopa Parlamendi kohtukulud välja Nigel Paul Farage’lt, kes ühtlasi kannab enda kohtukulud.